9. การจัดการ

9.1 โครงสร้างการจัดการ

  คณะกรรมการของบริษัท ณ 31 มีนาคม 2546 มีจำนวน 7 ท่าน ดังนี้

  1. นายคีรี กาญจนพาสน์ ประธานกรรมการบริหารและกรรมการผู้จัดการ

  2. นายสุธา ลิปตวัฒน์ กรรมการผู้ช่วยกรรมการผู้จัดการ

  3. นายรังสิน กฤตลักษณ์ กรรมการ.

  4. ดร.อาณัติ อาภาภิรม กรรมการอิสระและกรรมการตรวจสอบ

5. พลตำรวจตรีวราห์ เอี่ยมมงคล กรรมการอิสระและกรรมการตรวจสอบ

  6. พลโทพิศาล เทพสิทธา ประธานกรรมการตรวจสอบ

7. นายคม พนมเริงศักดิ์ กรรมการ

อำนาจหน้าที่ของคณะกรรมการบริษัท

  คณะกรรมการทั้ง 7 ท่าน มีอำนาจหน้าที่ในการพิจารณาตัดสินใจในการลงทุนที่มีมูลค่าสูง
  และมีอำนาจจัดการแทนบริษัทฯในงานทั่วไป เช่น การขออนุญาตปลูกสร้างอาคาร
  การขอจดทะเบียนอาคารชุด การขอจดทะเบียนนิติบุคคลอาคารชุด
  การขออนุญาตหมายเลขประจำบ้าน การขออนุญาตใช้น้ำประปา ไฟฟ้า
  และการรับรองแนวเขตที่ดิน เว้นแต่เรื่องต่อไปนี้
  คณะกรรมการต้องได้รับอนุมัติจากผู้ถือหุ้นก่อนการดำเนินการ

  1. เรื่องที่กฎหมายกำหนดให้ต้องมีมติที่ประชุมผู้ถือหุ้นอนุมัติ

  2. การทำรายการที่เกี่ยวโยงกันและเข้าข่ายเป็นรายการตามที่กำหนดในประกาศตลาดหลักทรัพย์
  แห่งประเทศไทย

  3. การได้มาหรือจำหน่ายไปซึ่งสินทรัพย์ของบริษัทฯที่เข้าข่ายเป็นรายการต้องแจ้งให้ผู้ถือหุ้นทราบ

  ในกรณีที่กรรมการออกตามวาระให้ที่ประชุมผู้ถือหุ้นเป็นผู้พิจารณาอนุมัติแต่งตั้งกรรมการแทน
  ส่วนการแต่งตั้งคณะกรรมการแทนกรรมการที่ลาออกก่อนครบวาระ
  ให้คณะกรรมการที่เหลืออยู่แต่งตั้งกรรมการใหม่แทน โดยใช้คะแนนเสียง 3 ใน 4
  ของจำนวนกรรมการที่เหลืออยู่
  บุคคลซึ่งเข้าเป็นกรรมการแทนกรรมการที่ลาออกก่อนครบกำหนดวาระออกให้อยู่ในตำแหน่งได้เพียงเท่าวาระที่ยังเหลืออยู่ของกรรมการซึ่งตนแทน

  คณะกรรมการบริหารและผู้บริหาร ณ วันที่ 31 มีนาคม 2546 มีจำนวน 7 ท่าน ดังนี้

1. นายคีรี กาญจนพาสน์ ประธานกรรมการบริหารและกรรมการผู้จัดการ

2. นายสุธา ลิปตวัฒน์ กรรมการผู้ช่วยกรรมการผู้จัดการ

3. นายรังสิน กฤตลักษณ์ กรรมการ

4. นายเอกสิทธิ์ ธนสรานาต ผู้อำนวยการอาวุโส

  5. นางดวงกมล ชัยชนะขจร ผู้อำนวยการอาวุโสฝ่ายบัญชีและการเงิน

  6. นางศรีประไพ สินลือนาม ผู้อำนวยการฝ่ายบริการลูกค้า

  7. นายสมศักดิ์ ทองซ้อนกลีบ ผู้ช่วยผู้อำนวยการ

  อำนาจหน้าที่ของคณะกรรมการบริหาร

  มีหน้าที่ในการบริหารงานทั่วไปของบริษัทฯ หากมีเรื่องที่ไม่สามารถอนุมัติได้
  คณะกรรมการบริหารต้องนำเรื่องเข้าที่ประชุมคณะกรรมการเพื่อขอมติอนุมัติ

  คณะกรรมการตรวจสอบ ณ วันที่ 31 มีนาคม 2546 มีจำนวน 3 ท่าน ดังนี้

1. พลโทพิศาล เทพสิทธา ประธานกรรมการตรวจสอบ

2. ดร.อาณัติ อาภาภิรม กรรมการตรวจสอบ

3. พลตำรวจตรีวราห์ เอี่ยมมงคล กรรมการตรวจสอบ

คณะกรรมการอิสระ ณ วันที่ 31 มีนาคม 2546 มีจำนวน 2 ท่าน ดังนี้

1. ดร.อาณัติ อาภาภิรม กรรมการอิสระ

2. พลตำรวจตรีวราห์ เอี่ยมมงคล กรรมการอิสระ

อำนาจหน้าที่ของคณะกรรมการตรวจสอบ

1. สอบทานให้บริษัทฯมีการรายงานทางการเงินอย่างถูกต้องและเพียงพอ

2. สอบทานให้บริษัทฯมีระบบการควบคุมภายใน ( Internal Control )
และการตรวจสอบภายใน ( Internal Audit ) ที่เหมาะสมและมีประสิทธิผล

3. สอบทานให้บริษัทฯปฎิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของ
ตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

4.  พิจารณาคัดเลือก เสนอแต่งตั้งและเสนอค่าตอบแทนผู้สอบบัญชีของบริษัทฯ

5.  พิจารณาการเปิดเผยข้อมูลของบริษัทฯในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6.  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงาน

    ประจำปีของบริษัทฯ ซึ่งรายงานดังกล่าวต้องลงนามโดยประธานคณะกรรมการตรวจสอบ

7.  ปฎิบัติการอื่นใดตามที่คณะกรรมการของบริษัทฯมอบหมายด้วยความเห็นชอบจากคณะกรรมการตรวจสอบ

  รายละเอียดของคณะกรรมการ คณะกรรมการบริหาร และเจ้าหน้าที่บริหารของบริษัทฯ
  ตามเอกสารแนบ 1

รายละเอียดเกี่ยวกับกรรมการของบริษัทย่อย ตามเอกสารแนบ 2

  (9.2) การสรรหากรรมการและผู้บริหาร และวิธีการคัดเลือกบุคคลที่จะแต่งตั้งกรรมการ

วิธีการคัดเลือกบุคคลที่จะแต่งตั้งเป็นกรรมการ ที่ประชุมคณะกรรมการบริษัทจะเป็นผู้สรรหา

(9.3) ค่าตอบแทนกรรมการ

  ค่าตอบแทนกรรมการ ในช่วงเวลา 1 เมษายน 2545 - 31 มีนาคม 2546 ที่ผ่านมา
  มีค่าตอบแทนรวมของกรรมการ จำนวน 7 ท่าน เป็นจำนวนเงินรวม 1,680,000 บาท

  ค่าตอบแทนผู้บริหาร

  ค่าตอบแทนกรรมการบริหารและผู้บริหาร ในช่วงเวลา 1 เมษายน 2545 - 31 มีนาคม 2546
  ที่ผ่านมา มีค่าตอบแทนรวมของกรรมการบริหารและผู้บริหาร จำนวน 7 ท่าน เป็นจำนวนเงินรวม
  9,770,244 บาท

(9.4) การกำกับดูแลกิจการ

ตลอดระยะเวลาที่ผ่านมาคณะกรรมการบริษัทมีการปฎิบัติตามข้อพึงปฎิบัติที่ดีสำหรับกรรมการบริษัท จดทะเบียน ( code of best practices ) ที่เป็นไปตามแนวทางของตลาดหลักทรัพย์ฯ

(9.5) การดูแลเรื่องการใช้ข้อมูลภายใน

  บริษัทฯได้แจ้งให้กรรมการและผู้บริหารปฎิบัติตามกฎเกณฑ์ ระเบียบ ของสำนักงาน ก.ล.ต.
  และประมวลข้อกำหนดตลาดหลักทรัพย์แห่งประเทศไทย เช่น แจ้งให้
  กรรมการและผู้บริหารรับทราบถึงการไม่ใช้ข้อมูลภายในเพื่อประโยชน์ในการซื้อขายหุ้น
  หากมีการซื้อขายหุ้นแล้ว ต้องรีบแจ้งให้สำนักงาน ก.ล.ต.ทราบภายใน 3 วัน
  และไม่เปิดเผยข้อมูลที่สำคัญที่อาจจะเกิดความเสียหายแก่บริษัทฯให้บุคคลอื่นทราบก่อนที่จะมีการแจ้งให้ตลาดหลักทรัพย์ฯทราบข่าวนั้น

6.  จำนวนพนักงานของบริษัท ณ วันที่ 1 เมษายน 2546 มีจำนวน 85 คน
    โดยแยกตามฝ่ายต่างๆดังนี้

  -------------------------------------------------- --------------------
  ฝ่ายบัญชีและการเงิน                                    12 คน

  ฝ่ายเทคโนโลยีสารสนเทศ                                1 คน

  ฝ่ายกฎหมาย                                          4 คน

  ฝ่ายการตลาดและการขายและโฆษณา                        2 คน

  ฝ่ายบริการลูกค้า                                       8 คน

  ฝ่ายจัดซื้อโครงการ                                     1 คน

  ฝ่ายบริหารโครงการ                                    46 คน

  ฝ่ายทรัพยากรบุคคล-ธุรการ                               8 คน

  พนักงานอื่นๆ                                          3 คน

  รวม                                                85 คน
  -------------------------------------------------- --------------------

  ผลตอบแทนรวมของพนักงานในปีที่ผ่านมา บริษัทฯได้จ่ายเงินเดือนและค่าล่วงเวลา
  รวมกันทั้งสิ้นเป็นเงิน 16,410,034 บาท